डाबर
डाबर (दत्तार बर्मन या व्यक्तिनावापासून तयार झालेला शब्द)   ही भारतीय ग्राहकोपयोगी वस्तू बनवणारी कंपनी आहे. ही १८८४ मध्ये एस के. बर्मन यांनी स्थापन केली होती. ही कंपनी आयुर्वेदिक औषधे आणि नैसर्गिक ग्राहक उत्पादने तयार करते. ही भारतातील सर्वात मोठ्या प्रमाणात ग्राहक वस्तू तयार करणाऱ्या कंपन्यांपैकी एक आहे.

इतिहास 
डॉ. एस. के. बर्मन कोलकाता येथे आयुर्वेदाचे अभ्यासक होते. १८८० च्या दशकाच्या मध्यात बर्मन यांनी कॉलरा, बद्धकोष्ठता आणि मलेरिया यासारख्या आजारांसाठी आयुर्वेदिक औषधे तयार केली. १८८४मध्ये त्यांनी आपल्या आयुर्वेदिक औषधांची निर्मिती करण्यासाठी डाबर इंडिया लिमिटेड सुरू केली. त्यांचा मुलगा सी.एल. बर्मन यांनी डाबरचे पहिले आर ॲन्ड डी (रिसर्च ॲन्ड डेव्हलपमेन्ट) युनिट स्थापन केले. सध्याचे अध्यक्ष डॉ. आनंद बर्मन आणि उपाध्यक्ष अमित बर्मन हे बर्मन कुटुंबातील पाचवी पिढी आहे. १९९८ मध्ये जेव्हा त्यांनी कंपनीचे व्यवस्थापन व्यावसायिकांना दिले, तेव्हा बर्मन हे व्यवस्थापनापासून मालकी हक्क वेगळे करणाऱ्या भारतातील पहिल्या व्यावसायिक कुटुंबांपैकी एक होते.

संदर्भ 

भारतीय ब्रँड
भारतातील औषध कंपन्या
आयुर्वेदिक कंपन्या
दंत मंजन कंपन्या
भारताच्या खाद्य आणि पेय कंपन्या
बॉम्बे स्टॉक एक्सचेंजमध्ये सूचिबद्ध कंपन्या
१८८४ मध्ये स्थापन झालेल्या फार्मास्युटिकल कंपन्या
उत्तर प्रदेशामधील कंपन्या
१८८४ मध्ये स्थापन झालेल्या कंपन्या